### Beslutning

Godkendt.

### Sagsfremstilling

## Resume og sagens baggrund

Kommunalbestyrelsen har afsat 12 mio. kr. til ’Få det Fikset’ initiativer. Rammerne for initiativerne blev formidlet i 2019 til de 22 byer over 200 indbyggere. De forskellige byer arbejder via aktionsgrupper med indsatser/initiativer. På mødet forelægges fra [adresse], projekt 2, ansøgning ombålhytte/shelter, med henblik på beslutning om frigivelse af midler til forslaget. Administrationen har i forhold til forslaget forholdt sig til aktionsgruppens beskrivelse af gennemførsel og de krav som har ligget til grund for ’Få det Fikset’ projektet.

## Indstillinger

Direktøren indstiller at ansøgningen godkendes med en rammebevilling på59.301 kr.

## Behandling

Økonomiudvalget, Kommunalbestyrelsen.

## Sagsfremstilling

Kommunalbestyrelsen har for perioden 2019-2022 afsat en pulje til projekter i lokalsamfundene – ’Få det Fikset’ -puljen. Der er i alt afsat 14 mio. kr. fordelt med to mio. kr. til byer under 200 indbyggere og landdistrikter, og resten til 22 specifikke byer/områder.

Rammerne for anvendelse af puljen er beskrevet i et bilag til budgetaftalen. Hovedpunkterne heri er:
- at puljen skal anvendes til investeringer i anlæg og by-inventar, der enten ikke findes i dag eller som skal ændres/udvides. Og uanset formål skal anvendelsen være rettet mod det offentlige rum,
- at der skal etableres en demokratisk proces i hvert lokalsamfund. Og det enkelte lokalsamfund indstiller projekterne til kommunen med endelig godkendelse i økonomiudvalg og kommunalbestyrelse.

Den konkrete ansøgning fra Sæby lokalområde:

[adresse] har gennem aktivt opsøgende arbejde ved uddeling af spørgeskema til alle i lokalområdet gennemført en analyse af svarene. Efterfølgende har alle beboere været inviteret til borgermøde hvor projekterne blev fremlagt og bragt til afstemning.
Der ønskes etableret bålhytte-/sheltersområde ved den kommende sø i den nye klimaskov. Aktionsgruppen ønsker at lave en sammenbygget bålhytte med 2 påbyggede shelters, etableret på et underlag af grus. Aktionsgruppen vil opsætte skraldespand samt bord/bænkesæt både i og udenfor bålhytte, ligesom der laves en bålplads med grillrist.

Aktionsgruppen forventer at sammen med den sø der graves ud i forbindelse med skovprojektet, vil bålhytte-/sheltersområde blive et udflugtsmål for skole og børnehave, samt kunne benyttes af byens borgere. Stedet vil blive oprettet på "Udinaturen.dk" så udefra kommende også vil kunne finde og benyttet området.

*Drift og vedligeholdelse*

Daglig drift og vedligehold er oplyst at overgå til Friskolen i Sæby.
Kommunal udgift til nødvendigt vedligehold og reparation j.fr. Vej og Catrine Lund anbefaling, estimeres til 10% af samlet anlægssum = ca. 10.000 kr. årligt

*Administrationens bem**æ**rkninger*

Projektet opfylder de rammer for anvendelse af puljen, der er skitseret i bilag til budgetaftalen.

Ansøgningen har været til gennemsyn i [adresse] og [adresse], som bemærker at kommunens projektgruppe på skovprojektet i Sæby allerede er i dialog med aktionsgruppen, og at endelig placering af bålhytte/shelters vil blive aftalt før etablering.

Vej og [adresse] støtter op om, at friskolen i Sæby sammen med borgerne selv står for den daglige vedligehold, oliering og renhold/tømning af skraldespande.

Det er dog mest hensigtsmæssigt (og i tråd med andre FDF-projekter), at Kalundborg kommune afsætter midler til afledt drift på vedligehold af bålhytte/shelters og bord/bænkesæt. Dvs. reparationer ifm. evt. hærværk, udskiftning af bærende konstruktioner ved råd eller andre skader. Det skyldes at bålhytte/shelters samt bord/bænkesæt kommer til at stå i en offentligt tilgængelig skov og ansvaret for evt. personskade som følge af mislighold vil ligge hos Kalundborg Kommune. Afledt drift bør minimum være 10% af den samlede anlægssum.

Vej og [adresse] oplyser endvidere, at der er indhentet landzonetilladelse til bålhytte/shelters ifm. skovprojektet. Projektet kræver der søges og gives en byggetilladelse.

## Økonomiske konsekvenser

Sæby lokalområdes samledes andel af puljen til Lokalsamfundenes ”Få det Fikset” projekter er 250.000 kr. De samlede omkostninger til projektet er kr. 109.301, men da aktionsgruppen allerede har tilsagn fra [adresse] om tilskud på kr. 50.000, er beløbet de søger i denne ansøgning estimeret til kr. 59.301. Når projektet er gennemført og de endelige omkostninger er kendt, vil en eventuel uforbrugt del af rammen til projektet, kunne tilgå de øvrige ”Få det Fikset” projekter i Sæby.

Ved projektets afslutning estimeres der en årlig afledt drifts udgift på ca. 10.000 kr.

[adresse] bemærkninger er indarbejdet i sagen.

##

### Sagens forløb

23-08-2023 Økonomiudvalget
Anbefales.